24.2.2022
EL
Επίσημη Εφημερίδα της Ευρωπαϊκής Ένωσης
L 45/1533 ΕΠΙΤΡΟΠΉ ΠΡΟΠΑΡΑΣΚΕΥΑΣΤΙΚΈΣ ΕΝΈΡΓΕΙΕΣ
ΚΕΦΑΛΑΙΟ PA 02 — ΕΥΡΩΠΑΪΚΕΣ ΣΤΡΑΤΗΓΙΚΕΣ ΕΠΕΝΔΥΣΕΙΣ (συνέχεια) PA 02 22
(συνέχεια)
PA 02 22 02
(συνέχεια) Παρατηρήσεις Οι εσωτερικές πλωτές μεταφορές αλλάζουν χάρη στις αναδυόμενες τεχνολογίες που οδηγούν σε έναν ασφαλέστερο, ψηφιακό και πιο βιώσιμο τομέα.
Οι δραστηριότητες αυτόνομων σκαφών θα δημιουργήσουν νέες επιχειρηματικές ευκαιρίες, καθώς και νέες προκλήσεις, και θα συμβάλουν στην αντιμετώπιση των προκλήσεων σχετικά με την ψηφιοποίηση και τη βιωσιμότητα στην Ένωση.
Τα διαστημικά δεδομένα της Ένωσης από τα προγράμματα Galileo, EGNOS και Copernicus θα αποτελέσουν βασικούς μοχλούς αυτού του μετασχηματισμού, καθώς θα διευκολύνουν την παροχή αξιόπιστων και αδιάσειστων πληροφοριών θέσης και εναρμονισμένων εικόνων των διαύλων ναυσιπλοΐας και του περιβάλλοντος, που απαιτούνται για ασφαλείς και οικολογικές αυτόνομες λειτουργίες.
Η ανάγκη για ιδιαίτερα ακριβή και σταθερό προσδιορισμό θέσης συμφωνείται για λειτουργίες όπως: ναυσιπλοΐα σε στενές πλωτές οδούς, πλεύση κάτω από γέφυρες, υδατοφράκτες, αυτόματη πρόσδεση και ταυτόχρονες εργασίες ελλιμενισμού.
Η περαιτέρω αυτοματοποίηση (χωρίς ανθρώπινο έλεγχο) θα χρειαστεί πρόσθετα χαρακτηριστικά που θα παρέχονται από στοιχεία διαφοροποίησης του Galileo, τα οποία δεν αξιοποιούνται ακόμη, όπως η επαλήθευση ταυτότητας και η ακεραιότητα στη θέση.
ορισμός της αυτόνομης λειτουργίας μπορεί να βασίζεται σε αξιόπιστες εικόνες της περιοχής στην οποία θα πραγματοποιηθεί η ναυσιπλοΐα.
Σήμερα, οι φορείς εκμετάλλευσης και οι κατασκευαστές βασίζονται σε διάφορες πηγές τέτοιων δεδομένων που οδηγούν σε μια μη εναρμονισμένη προσέγγιση.
Ωστόσο, οι εικόνες του Copernicus θα εξασφαλίσουν μια ομοιογενή προσέγγιση σε ενωσιακό επίπεδο και θα στηρίξουν την ασφαλή ενσωμάτωση ταυτόχρονων αυτόνομων λειτουργιών, καθώς και την ενσωμάτωση στην κυκλοφορία επανδρωμένων σκαφών.
Η προπαρασκευαστική ενέργεια πρέπει να εστιάσει στα εξής: — συμμετοχή σε υφιστάμενες ομάδες εργασίας που εξετάζουν λύσεις για αυτόνομα σκάφη, συμπεριλαμβανομένων διάφορων δημόσιων/ιδιωτικών πλατφορμών και συνεντεύξεων με βασικούς ενδιαφερόμενους φορείς του κλάδου, όπως ναυτιλιακές ενώσεις, φορείς εκμετάλλευσης λιμένων, αρμόδιες αρχές θαλάσσιων και εσωτερικών πλωτών οδών· — συμβολή στις εργασίες τυποποίησης στο πλαίσιο της ευρωπαϊκής επιτροπής για την εκπόνηση προτύπων στον τομέα της εσωτερικής ναυσιπλοΐας (Comité Européen pour l’Élaboration de Standards dans le Domaine de Navigation Intérieure - CESNI)· — προσδιορισμός των απαιτήσεων των χρηστών για την ασφαλή ναυσιπλοΐα στις εσωτερικές πλωτές οδούς όπου θα συνυπάρχουν αυτόνομα, τηλεκατευθυνόμενα και πλοηγούμενα με χειροκίνητο έλεγχο σκάφη· — ορισμός της έννοιας των λειτουργιών και των αναγκών όσον αφορά τις επιδόσεις εντοπισμού θέσης για τις διάφορες δραστηριότητες των αυτόνομων σκαφών· — προσδιορισμός των κύριων προκλήσεων που πρέπει να αντιμετωπιστούν προκειμένου να διασφαλιστεί η ασφαλής λειτουργία και ο σταθερός προσδιορισμός θέσης· — εντοπισμός και ανάλυση των τεχνικών και κανονιστικών φραγμών (π.χ. έλλειψη προτύπων και κανονιστικών ρυθμίσεων), της αλυσίδας αξίας του κλάδου και των νέων επιχειρηματικών μοντέλων που θα μπορούσαν να προκύψουν στην εσωτερική ναυσιπλοΐα αξιοποιώντας τις τρισδιάστατες συνέργειες μεταξύ δορυφορικής πλοήγησης, εικόνων και τηλεπικοινωνιών· — προσδιορισμός των πιθανών δράσεων σε εθνικό, περιφερειακό και τοπικό επίπεδο για την τόνωση της επιχειρηματικής ανάπτυξης και τη στήριξη των ΜΜΕ/νεοφυών επιχειρήσεων για την παροχή λύσεων βασισμένων σε διαστημικά δεδομένα της Ένωσης με στόχο την υλοποίηση της μελλοντικής ικανότητας αυτόνομων σκαφών της Ένωσης για τις εσωτερικές πλωτές οδούς· — κατασκευή πρωτοτύπων εποχούμενου εξοπλισμού που χρησιμοποιεί στοιχεία διαφοροποίησης του Galileo για την αντιμετώπιση των κύριων αναγκών που δεν καλύπτονται μέχρι στιγμής από υφιστάμενο εξοπλισμό, με έμφαση στη χρήση της επαλήθευσης ταυτότητας του Galileo για την πρόληψη της παραποίησης ή της χρήσης πλαστών σημάτων, καθώς και για την πρόληψη ατυχημάτων.
Τα πρωτότυπα εξοπλισμού που αναπτύσσονται στο πλαίσιο του παρόντος δοκιμαστικού σχεδίου θα πρέπει να βασίζονται, κατά περίπτωση, σε υφιστάμενα εμπορικά και έτοιμα προς χρήση συστατικά στοιχεία·